open-index/open-wikipedia-markdown huggingface dataset:
জিও ইংলিশ

**জিও ইংলিশ** ছিল জিও টিভি নেটওয়ার্ক মালিকানাধীন পাকিস্তানি ইংরেজি-ভাষার টেলিভিশন চ্যানেল। ২০০৮ সালের অক্টোবরে চ্যানেলটি বন্ধ হওয়ার আগ পর্যন্ত করাচিতে পরীক্ষামুলক সম্প্রচার শুরু করেছিল। চ্যানেলটিতে ওয়াইজ তৌহিদ পরিচালক হিসেবে দায়িত্ব পালন করেন। এটির সর্বশেষ সংবাদ বুলেটিন সম্প্র্রচারিত হয়েছিল ২০০৮ সালের ২৩ অক্টোবর। বেশ কিছু কর্মচারী

বিশ্বব্যাপী আর্থিক সঙ্কটের কারণ দেখিয়ে জিও ইংরেজি চ্যানেলটি বন্ধ করে দেওয়া হয়। সর্বশেষে চ্যানেলটি ২০১৩ সালে জিও তেজ নাম নিয়ে পুনরায় চালু করা হয়।

## তথ্যসূত্র

* Govt not to issue licence to Geo English , The News, 12 May 2008
* PEMRA awards license to Geo English, other channels, The News, 16 June 2008

বিষয়শ্রেণী:জিও টিভি
বিষয়শ্রেণী:পাকিস্তানি টেলিভিশন চ্যানেল
বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন
বিশ্ব ক্রিকেটারদের সংস্থা

** বিশ্ব ক্রিকেটারদের সংস্থা ** আগে যা পরিচিতি ছিল **দ্য ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস** (ফিকা) নামে, ক্রিকেটের একটি আন্তর্জাতিক সংস্থা। ১৯৯৮ সালে টেক্সাসের অস্টিনে এ সংস্থাটি গঠিত হয়। বিশ্বের সকল জাতীয় খেলোয়াড়দের সংগঠনে অন্তর্ভুক্ত পেশাদার ক্রিকেটারদের কার্যক্রমকে সমন্বয় সাধন করাই এ সংস্থার প্রধান কাজ। ফিকা’র মাধ্যমেই ‘আন্তর্জাতিক ক্রিকেট কাউন্সিলের ক্রিকেটিং প্লেয়িং কমিটিতে’ খেলোয়াড়দের সমস্যাবলী তুলে ধরা হয়। আইসিসি’র সাথে এর সম্পর্ক থাকলেও তা সবসময় সুখকর নয়।

## উদ্দেশ্যাবলী
ফিকা’র উদ্দেশ্যাবলী নিম্নরূপ:

যেখানে বর্তমানে পেশাদার ক্রিকেটার্স অ্যাসোসিয়েশনস নেই, সেখানে সংগঠন প্রতিষ্ঠিত করতে সহায়তা করা। সংগঠনগুলোকে বিশ্বব্যাপী একে-অপরের সাথে যোগাযোগে সম্পৃক্ত করা। ক্রিকেটে প্রশ্নবিদ্ধ বিষয়গুলোকে তুলে ধরতে উদ্বুদ্ধ করা। প্রত্যেক সংগঠনকে তাদের নিজস্ব ঘরোয়া ক্রীড়া পরিচালনা সংস্থা ও আইসিসি’র স্বীকৃত লাভে নিশ্চয়তা বিধান করা। স্থানীয় পরিচালনা পরিষদের মাধ্যমে পেশাদার ক্রীড়ায় ক্ষতিগ্রস্ত হলে অভিযোগ উত্থাপন করা। ফিকা’র সদস্যদেরকে বাণিজ্যিকধর্মী বিষয়াবলী থেকে রক্ষা করা। প্রত্যেক সংগঠনকে তাদের বর্তমান ও অতীতের সদস্যদের কল্যাণে অর্থ বৃদ্ধিতে উন্নয়নমূখী প্রকল্প গ্রহণে সহায়তা করা।

## সদস্য

## সাংগঠনিক কাঠামো
জুন, ২০১৩ সালে ফিকা’র প্রথম প্রধান নির্বাহী হিসেবে দায়িত্ব পালনকারী টিম মে’কে অব্যহতি দেয়া হয়। তাঁর বিরুদ্ধে পেশাদার ক্রিকেটে আন্তর্জাতিক ক্রিকেট কাউন্সিলে দূর্নীতি প্রতিরোধে ব্যর্থতা ও অবৈধ হস্তক্ষেপের বিষয়ে অভিযোগ আনা হয়। ফিকা’র বর্তমান কর্মকর্তাদের তালিকা নিম্নরূপ:

## তথ্যসূত্র

## বহিঃসংযোগ

* দ্য ফেডারেশন অব ইন্টারন্যাশনাল ক্রিকেটার্স অ্যাসোসিয়েশনস

বিষয়শ্রেণী:১৯৯৮-এ প্রতিষ্ঠিত
বিষয়শ্রেণী:ক্রিকেট
বিষয়শ্রেণী:ক্রিকেটারদের সংগঠন
বিষয়শ্রেণী:আন্তর্জাতিক ক্রীড়া সংস্থা
বিষয়শ্রেণী:১৯৯৮-এ প্রতিষ্ঠিত সংগঠন
গ্রেইম ক্রিমার

**আলেকজান্ডার গ্রেইম ক্রিমার** (; জন্ম: ১৯ সেপ্টেম্বর, ১৯৮৬) হারারে এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে **গ্রেইম ক্রিমার** মূলতঃ লেগ স্পিনার হিসেবে অংশগ্রহণ করছেন। অধিনায়কের দায়িত্ব থেকে হ্যামিল্টন মাসাকাদজাকে অব্যহতি দেয়ার পর বর্তমানে তিনি অন্তর্বর্তীকালীন অধিনায়কের দায়িত্ব পালন করছেন।

## প্রারম্ভিক জীবন
প্রিন্স এডওয়ার্ড স্কুলে অধ্যয়ন করেন ক্রিমার। স্কুল পর্যায়ের ক্রিকেটে দূর্দান্ত খেলা প্রদর্শন করে সকলের নজর কাড়েন। ২০০৬-০৭ মৌসুমে প্রথম শ্রেণীর লোগান কাপে নিজস্ব সর্বোচ্চ ১৭১* রান সংগ্রহ করেন। কিন্তু প্রথম-শ্রেণী ও লিস্ট এ ক্রিকেটে তার ব্যাটিং গড় ২০।

## খেলোয়াড়ী জীবন
পল স্ট্র্যাং, অ্যান্ডি হুইটল ও রে প্রাইসের খেলোয়াড়ী জীবন শেষ হলে আঠারো বছর বয়সে জিম্বাবুয়ে দলের অন্যতম সদস্য হিসেবে মনোনীত হন। ৬ জানুয়ারি, ২০০৫ তারিখে ঢাকায় অনুষ্ঠিত বাংলাদেশ ক্রিকেট দলের বিপক্ষে তার টেস্ট অভিষেক ঘটে। কিন্তু ঐ খেলায় তার দল হেরে যায়, যার ফলে বাংলাদেশ তাদের টেস্ট ক্রিকেটের ইতিহাসে প্রথমবারের মতো টেস্টে জয়লাভ করে। এরপর দক্ষিণ আফ্রিকা ও নিউজিল্যান্ডের বিপক্ষে টেস্টে অংশ নেন। দূর্ভাগ্যবশতঃ জিম্বাবুয়ে টেস্ট ক্রিকেট থেকে স্বেচ্ছায় নির্বাসনে গেলে অনেকের সাথে তারও সম্ভাবনা সীমিত হয়ে আসে।

২০০৭ সালের শেষদিকে একদিনের আন্তর্জাতিক দলে ওয়েস্ট ইন্ডিজের বিরুদ্ধে অংশগ্রহণ করেন। কিন্তু রে প্রাইস ও প্রসপার উতসেয়ার শক্তিশালী স্পিন আক্রমণ দলে থাকায় তিনি কোন খেলায় অংশগ্রহণের সুযোগ পাননি। অবশেষে কানাডায় অনুষ্ঠিত আল বারাকা কাপ টুয়েন্টি২০ প্রতিযোগিতায় অংশ নিয়ে ৩ ওভারে ২/১০ লাভ করেন।

শ্রীলঙ্কা ও বাংলাদেশের বিপক্ষে অনুষ্ঠিত সিরিজগুলো দলের সদস্য থাকলেও প্রায়শই দ্বাদশ ব্যক্তির ভূমিকায় মাঠে নামতেন। জানুয়ারি, ২০০৯ সালে কেনিয়ার বিপক্ষে তার ওডিআই অভিষেক হয়। ঐ প্রতিযোগিতায় ১১.৪৬ গড়ে ৫ খেলায় ১৫ উইকেট নিয়ে শীর্ষ উইকেট লাভকারী হন।

২০১১ সালে জিম্বাবুয়ে টেস্ট ক্রিকেটে ফিরে আসলে বাংলাদেশ, পাকিস্তান ও নিউজিল্যান্ডের বিপক্ষে অনুষ্ঠিত একমাত্র টেস্টের সিরিজগুলোয় আঘাতের কারণে অংশগ্রহণ করতে পারেননি। ছয় বছর পর জানুয়ারি, ২০১২ সালে নিউজিল্যান্ড সফরে একমাত্র টেস্টে সর্বশেষ অংশগ্রহণ করেন।

## ওডিআইয়ে ৫-উইকেট প্রাপ্তি

## তথ্যসূত্র

## আরও দেখুন
* প্রসপার উতসেয়া
* জিম্বাবুয়ে জাতীয় ক্রিকেট দল
* ২০১৫ জিম্বাবুয়ে ক্রিকেট দলের পাকিস্তান সফর

## বহিঃসংযোগ
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের টেস্ট ক্রিকেট অধিনায়ক
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেট অধিনায়ক
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:মিড ওয়েস্ট রাইনোসের ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:হারারে থেকে আগত ক্রিকেটার
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
বিষয়শ্রেণী:প্রিন্স এডওয়ার্ড স্কুলের প্রাক্তন শিক্ষার্থী
বিষয়শ্রেণী:জিম্বাবুয়ে জাতীয় ক্রিকেট দলের অধিনায়ক
বিষয়শ্রেণী:জিম্বাবুয়ীয় নির্বাচিত একাদশের ক্রিকেটার
পরমতসহিষ্ণুতা

থাম্ব|সহনশীলতা সম্পর্কে একটি রচনা
**পরমতসহিষ্ণুতা** () হলো সুচিন্তিত বিবেচনা প্রয়োগের মাধ্যমে ভিন্নমত বা ভিন্ন চিন্তাধারাকে সহনীয় পর্যায়ে স্থান দেয়া। সমাজে বিভিন্ন শ্রেণী, পেশা ও ধর্মের অনুসারী ব্যক্তির মত প্রকাশের স্বাধীনতা এবং অন্যের মতামতের প্রতি শ্রদ্ধা ও সহনশীলতা প্রদর্শনকে পরমতসহিষ্ণুতা বলে। এটি গণতন্ত্রের একটি প্রধানতম নিয়ামক। এ বিষয়ে দার্শনিক ভলতেয়ার বলেন, 'আমি তোমার সঙ্গে দ্বিমত পোষণ করতে পারি, কিন্তু তোমার মত প্রকাশ করতে দেওয়ার জন্য আমি আমার জীবন দিতে পারি'। ইসলাম ধর্মে আল্লাহর নিরানব্বইটি নামের মধ্যে একটি নাম হলো আল-হালিম, যার অর্থ হলো সহিষ্ণু। এছাড়াও ইসলাম ধর্মের প্রধান ধর্মগ্রন্থ কুরআনের সূরা বাকারার ২৫৬তম আয়াতে পরমতসহিষ্ণুতাকে নির্দেশ করে বলা হয়েছে, 

এছাড়া বৌদ্ধধর্ম তথা হিন্দুধর্মেও পরমতসহিষ্ণুতা একটি অন্যতম প্রধান মূলনীতি, যার মূলবাক্য হলো, "অহিংসা পরম ধর্ম"।

## তথ্যসূত্র

বিষয়শ্রেণী:ধর্মনিরপেক্ষতা
বিষয়শ্রেণী:মানবাধিকার
বিষয়শ্রেণী:ধর্ম ও রাজনীতি
বিষয়শ্রেণী:আলোচ্যবিষয় অনুযায়ী মানবাধিকার
জেব্রা আঞ্জু

**জেব্রা আঞ্জু** বা **জেব্রাফিশ** (বৈজ্ঞানিক নাম: ***Danio rerio***), (ইংরেজি: **Zebra fish**) হচ্ছে **Cyprinidae** পরিবারের *Danio* গণের একটি স্বাদুপানির মাছ। বাংলায় এটি **অঞ্জু মাছ** নামে পরিচিত।

## বর্ণনা
দেহ চাপা ও বাঁকানো। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর।
অ্যাকোয়ারিয়াম বা মৎসাধারের মাছ হিসেবে জনপ্রিয় এই মাছটি, যাকে **জেব্রা দানিও** নামে বাজারজাতকরণ করা হয়, হিমালয় পর্বতমালার আশেপাশের অঞ্চলের স্থানীয় একটি প্রজাতি। বৈজ্ঞানিক গবেষণায় এটি মেরুদণ্ডী মডেল বা প্রতিমান জীব হিসেবে খুবই গুরুত্বপূর্ণ ভূমিকা পালন করে। পুনরূৎপাদন  ক্ষমতার জন্য এই মাছটি বিশেষভাবে পরিচিত। এছাড়াও, নানান প্রকার ট্রান্সজেনিক জাত সৃষ্টির লক্ষ্যে গবেষকরা একে সময় সময় পরিবর্তিত করেছেন।

## বিস্তৃতি
বাংলাদেশ, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।

## বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
## গবেষণা
এই মাছের বেশির ভাগ কার্যকরী জিনের সঙ্গে মানুষ ও ইঁদুরের জিনগুলোর সাদৃশ্য রয়েছে। মাছটির মস্তিষ্ক, হৃদযন্ত্র, যকৃত, অগ্ন্যাশয়, মেরুদণ্ড ইত্যাদি ক্ষতবিক্ষত হওয়ার পরেও এটি তার শরীরের প্রায় সবকটি অঙ্গকে নতুন করে গড়ে তুলতে পারে, যা মানুষ কিংবা অন্য কোন স্তন্যপায়ী প্রাণী পারে না। ফলে গত শতাব্দীর ৬-এর দশক থেকে মাছটি নিয়ে গবেষণা শুরু হয়। একটি বিশেষ জিন কীভাবে জেব্রাফিশের ক্ষতবিক্ষত হৃদযন্ত্রকে (‘মায়োকার্ডিয়াল ইনজুরি’) পুনরুজ্জীবিত হয়ে উঠতে সাহায্য করে, এবিষয়ে ব্রিটেন থেকে প্রকাশিত আন্তর্জাতিক বিজ্ঞান-জার্নাল ‘ডেভেলপমেন্ট’-এ  একটি গবেষণাপত্র প্রকাশিত হয়েছে। জিনটির নাম- ‘কানেকটিভ টিস্যু গ্রোথ ফ্যাক্টর (সিটিজিএফ)’, অন্য নাম ‘সেলুলার কমিউনিকেশন নেটওয়ার্ক ফ্যাক্টর ২-এ’।

## আরও দেখুন
* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

## তথ্যসূত্র

বিষয়শ্রেণী:বাংলাদেশের মাছ
বিষয়শ্রেণী:স্বাদু পানির মাছ
বিষয়শ্রেণী:প্রাণী মডেল
বিষয়শ্রেণী:ভারতের মাছ
বিষয়শ্রেণী:নেপালের মাছ
বিষয়শ্রেণী:মিয়ানমারের মাছ
বিষয়শ্রেণী:১৮২২-এ বর্ণিত মাছ
বিষয়শ্রেণী:ভারতের স্বাদু পানির মাছ
বিষয়শ্রেণী:পাকিস্তানের স্বাদু পানির মাছ
বিষয়শ্রেণী:ভুটানের মাছ
বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ব্যবসায় বিদ্যা

**ব্যবসায় বিদ্যা** () একটি উচ্চশিক্ষায়তনিক পাঠ্য বিষয়। এই শাস্ত্রটিতে হিসাববিজ্ঞান, অর্থায়ন ও ব্যাংকিং, ব্যবসায় সংগঠন ও ব্যবস্থাপনা, বিপণন, অর্থনীতি, পরিসংখ্যান এবং কোনো কোনো ক্ষেত্রে ভূগোল নামক বিষয়গুলোর সম্মিলন রয়েছে।

## বাংলাদেশে ব্যবসায় বিদ্যা
বাংলাদেশে এই উচ্চশিক্ষায়তনিক পাঠ্যবিষয়টি **"ব্যবসায় শিক্ষা"** নামেই বেশি পরিচিত। বাংলাদেশে যে তিনটি বিভাগ নিম্ন মাধ্যমিক ও উচ্চ মাধ্যমিক স্তরে পড়ানো হয়,ব্যবসায় শিক্ষা বিভাগটি তার মধ্যে অন্যতম। বাংলাদেশে ব্যবসায় শিক্ষা নামক বিভাগটি সাধারণত নিম্ন মাধ্যমিক স্তর থেকে পড়ানো হয়ে থাকে। বাংলাদেশে নিম্ন-মাধ্যমিক পর্যায় থেকে ব্যবসায় শিক্ষা পাঠদান কার্যক্রম শুরু হয়। উচ্চ-মাধ্যমিক এবং বিশ্ববিদ্যালয়ে উচ্চতর পর্যায়ের শিক্ষা কার্যক্রমেও ব্যবসায় শিক্ষা বিষয়ক আলাদা বিভাগ অনুযায়ী কার্যক্রম চালু রয়েছে।

## অন্যান্য দেশে
অস্ট্রেলিয়া, আর্জেন্টিনা, আয়ারল্যান্ড, কানাডা, জিম্বাবুয়ে, তানজানিয়া, দক্ষিণ আফ্রিকা, নেপাল, নিউজিল্যান্ড, পাকিস্তান, বাংলাদেশ, ভারত, মালয়েশিয়া, যুক্তরাজ্য, শ্রীলঙ্কা, সুইডেন এবং হংকংয়ে মাধ্যমিক স্তরে, সেইসাথে অনেক দেশে বিশ্ববিদ্যালয় পর্যায়ে পড়ানো হয়ে থাকে।

## তথ্যসূত্র

বিষয়শ্রেণী:ব্যবসায় শিক্ষা
জিম্বাবুয়ীয় টেস্ট ক্রিকেটারদের তালিকা

অত্র নিবন্ধটি **জিম্বাবুয়ের টেস্ট ক্রিকেটারদের তালিকা**। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট। এতে টেস্ট ক্রিকেটের ন্যায় শীর্ষস্থানীয় ক্রিকেট পরিবারভূক্ত দু’টি দলের মধ্যে টেস্ট খেলা অনুষ্ঠিত হয়। ৭ অক্টোবর, ২০২০ তারিখ পর্যন্ত ১১৩ জন ক্রিকেটার জিম্বাবুয়ে জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

পরিসংখ্যানটি ১৩ জুন, ২০২০ তারিখ অনুযায়ী সঠিক।

## ১ - ১০০

## ১০১ - ২০০

## বহিঃসংযোগ
* ক্রিকইনফো
* হাউস্ট্যাট

বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ীয় ক্রিকেটারদের তালিকা
বিষয়শ্রেণী:টেস্ট ক্রিকেটারদের তালিকা
প্রণাম

**প্রণাম** হল একটি "সম্মান সূচক অভিবাদন" বা "শ্রদ্ধাপূর্বক ভক্তি" কোন কিছুর সামনে বা কোন ব্যক্তিকে উদ্দেশ্য করে। সাধারণত এটা করা হয় দাদা, দিদি, বাবা-মা, পিতামহ, গুরুজন, শিক্ষক বা বয়সে বড় বা সম্মানের উপযোগী এমন যে কাউকে। আবার, দেব দেবীর প্রতি গভীর শ্রদ্ধাবোধ থেকেও এটি করা হয়। এটি ভারতীয় সংস্কৃতির একটি অবিচ্ছেদ্য অংশ। হিন্দুধর্মাবলম্বী এবং বৌদ্ধধর্মাবলম্বীদের মধ্যে এটি দেখা যায়।

## উৎপত্তি
প্রণাম শব্দটি তৎসম শব্দ, অর্থাৎ সংস্কৃত ভাষা থেকে এটি বাংলা ভাষায় এসেছে। সংস্কৃতে প্র (प्र) উপসর্গযুক্ত নম্ (नम) ধাতু থেকে শব্দটির উৎপত্তি। শব্দটির অভিধানগত অর্থ হল — 'ভূমিতে বা পায়ের উপর আনত হইয়া অভিবাদন'। 'প্র' উপসর্গটি কোনকিছুর উৎকর্ষ প্রসিদ্ধি আধিক্য ব্যাপকতা আরম্ভ প্রভৃতি বোঝাতে ব্যবহৃত হয়। আর নম্ ধাতু দিয়ে বোঝানো হয় "আনমিত বা প্রসারণ" অথবা নমিত বা নত হওয়া। দুটো শব্দ একত্রিত করে প্রণাম শব্দের উৎপত্তি যার মানে — কোন কিছুর সামনে প্রকৃষ্টরূপে আনমিত হওয়া। সংস্কৃতির দিক থেকে এটিই "সম্মান সূচক অভিবাদন" হিসেবে ধরা হয়, কোন বস্তু, ব্যক্তি, গুরুজন, দেব-দেবীর সামনে।
## প্রকার
এটি ভারতীয় সংস্কৃতি এবং হিন্দু ঐতিহ্যে পাওয়া যায়।

### প্রণামের প্রকারভেদ

প্রণাম ছয় প্রকার:
***অষ্টাঙ্গ** - দুই হাত, দুই পা, দুই হাঁটু, বুক এবং চিবুক দেহের এই আটটি অংশ মেঝেতে স্পর্শ করে এই প্রণাম করা হয়।
***ষষ্ঠাঙ্গ** – পায়ের আঙ্গুল, হাঁটু, হাত, চিবুক, নাক এবং কপাল দিয়ে মাটি স্পর্শ করা।
***পঞ্চাঙ্গ** – হাঁটু, বুক, চিবুক, কপাল এবং কপাল দিয়ে মাটি স্পর্শ করা।
***দণ্ডবৎ** – কপাল নিচু করা এবং মাটি স্পর্শ করা।
***[[নমস্কার]]** – কপাল স্পর্শ করা হাত। এটি লোকেদের মধ্যে প্রকাশ করা অভিবাদন এবং অভিবাদনের আরও সাধারণ রূপ।
***অভিনন্দন** – বুক স্পর্শ করে হাত ভাঁজ করে সামনে বাঁকানো।

## ক্ষমাপ্রার্থনা হিসেবে
একজন ব্যক্তির পা ভুলবশত কোনো বই বা কোনো লিখিত বস্তু (যা জ্ঞানের দেবী সরস্বতীর প্রকাশ হিসেবে বিবেচিত হয় ), অর্থ (যা বিবেচনা করা হয়) স্পর্শ করলে ডান হাত দিয়ে হাতের ইশারায় ক্ষমা চাওয়া একটি হিন্দু রীতি। সম্পদের দেবী লক্ষ্মীর প্রকাশ হিসাবে ) বা অন্য ব্যক্তির পা। আপত্তিকর ব্যক্তি প্রথমে আঙ্গুলের ডগা দিয়ে বস্তুটিকে এবং তারপর কপাল এবং/অথবা বুকে স্পর্শ করে।

## অভিবাদন সম্পর্কিত ধরণ
*প্রনামের* একটি রূপ হল **চরণস্পর্শ** সম্মানের চিহ্ন হিসাবে পায়ের স্পর্শের সাথে মিলিত প্রণাম। এটি দর্শনের সময় মন্দিরগুলিতে দেখা যেতে পারে। এই সম্পর্কিত প্রণাম *ভারতীয়* সংস্কৃতিতে সবচেয়ে সাধারণ। বাবা-মা, দাদু-দিদা, বয়স্ক আত্মীয়-স্বজন, শিক্ষক এবং সাধুদের মতো বয়স্ক ব্যক্তিদের প্রতি সম্মান দেখানোর জন্য এটি করা হয়।

## আরও দেখুন
* নমস্কার
* ভারতীয় সংস্কৃতি
* পূজা (হিন্দুধর্ম)
* গুরু-শিষ্য পরম্পরা
* অঞ্জলি মুদ্রা

## তথ্যসূত্র

## বহিঃসংযোগ

* Touching Feet in India - Indian Tradition of Touching Feet, Concept of Touching Elders' Feet in India 

বিষয়শ্রেণী:হিন্দু প্রথা
বিষয়শ্রেণী:অভিবাদন
বিষয়শ্রেণী:সম্মানের অঙ্গভঙ্গি
মন্ত্র

**মন্ত্র** (; সংস্কৃত: मन्त्र) () বলতে বোঝায় একটি ঐশ্বরীক বাচনভঙ্গী, ভক্তিমূলক শব্দ, বা শব্দাংশ, বাক্য, ধ্বনি বা শব্দের দল। যাতে বিশ্বাস করা হয় ঐশ্বরিক ও মনস্তাত্ত্বিক এবং আধ্যাত্মিক শক্তি রয়েছে। মন্ত্রের হয়ত কোন বাক্যরীতি বা আক্ষরিক অর্থ নেই; মন্ত্রের আধ্যাত্মিক মূল্য বোঝা যায় যখন এটি শোনা, দেখা বা মনের গভীরে ধারণ করা হয়।

প্রথম দিকের মন্ত্রগুলো তৈরি করা হয়েছিল বেদের সময় ভারতীয় হিন্দুদের দ্বারা এবং এগুলো প্রায় ৩০০০ বছর পুরনো। এখন বিভিন্ন হিন্দু, বৌদ্ধ, জৈন্ এবং শিখ ধর্মের স্কুল গুলোতে এগুলো দেখা যায়। একই ধরনের ঈশ্বরের স্তবস্তুতি, গুণকীর্তন, ভক্তিমূলক সঙ্গীত রচনা এবং ধারণা দেখা যায় খৃষ্ট ধর্ম,, তাওইজম এবং জোরোআস্ট্রিয়ানিজমসহ অন্যান্য ধর্মবিশ্বাসগুলোতে।

## তথ্যসূত্র


বিষয়শ্রেণী:হিন্দু দর্শন
বিষয়শ্রেণী:ধ্যান
বিষয়শ্রেণী:হিন্দু প্রথা
বিষয়শ্রেণী:বৌদ্ধ জপ
বিষয়শ্রেণী:হিন্দু দার্শনিক ধারণা
বিষয়শ্রেণী:পূজা (হিন্দুধর্ম)
বিষয়শ্রেণী:আধ্যাত্মিক অনুশীলন
মহাপ্রজ্ঞাপারমিতা সূত্র

**মহাপ্রজ্ঞাপারমিতা সূত্র** ছিল প্রজ্ঞাপারমিতা গ্রন্থাবলির একটি বিশ্বকোষতুল্য সংকলন। এটি নাগার্জুনের রচনা বলে কথিত। হিউয়েন সাঙ ও তার সহকারীরা এটি চীনা ভাষায় অনুবাদ করেন। এই বইটি **পঞ্চবিংশতিসাহস্রিকা প্রজ্ঞাপারমিতাসূত্র** (২৫,০০০-পংক্তিবিশিষ্ট প্রজ্ঞাপারমিতা সূত্র) নামেও পরিচিত।

## টীকা

## তথ্যসূত্র
*Nattier, Jan. *The Heart Sutra: A Chinese Apocryphal Text?*. Journal of the International Association of Buddhist Studies Vol. 15 Nbr. 2 (1992)
*Red Pine. *The Heart Sutra: The Womb of the Buddhas* (2004) Shoemaker 7 Hoard. 

বিষয়শ্রেণী:মহাযান সূত্র
সলপ

**সলপ** ভারতের পশ্চিমবঙ্গ রাজ্যের হাওড়া জেলার হাওড়া সদর মহকুমার ডোমজুড় সিডি ব্লকের অধীনস্থ একটি জনগণনা নগর।

## জনসংখ্যা
ভারতের ২০০১ সালের আদম শুমারি অনুসারে সলপের জনসংখ্যা হল ১১,৭৫৯ জন। এর মধ্যে পুরুষ ৬,০৫৭ জন এবং নারী ৫,৭০৩ জন।

এখানে সাক্ষর ৮,৭৯৩ জন । পুরুষদের মধ্যে সাক্ষর ৪,৮৩৭ জন এবং নারীদের মধ্যে ৩,৯৫৬ জন।

সলপে ১,২৭১ জন ৬ বছর বা তার কম বয়সী শিশু আছে।

## ভৌগোলিক অবস্থান

সলপের অবস্থান হল ।

## তথ্যসূত্র

বিষয়শ্রেণী:কলকাতা মহানগর অঞ্চলের শহর ও নগর
বিষয়শ্রেণী:হাওড়া জেলার শহর ও নগর
বিষয়শ্রেণী:কলকাতার পাড়া
বিষয়শ্রেণী:কলকাতা মহানগর অঞ্চল
ক্রিস্টোফার এমপফু

**ক্রিস্টোফার ববি ক্রিস এমপফু** (জন্ম: ২৭ নভেম্বর, ১৯৮৫) মাতাবেলেল্যান্ডের প্লামট্রি এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের পক্ষে টেস্ট, একদিনের আন্তর্জাতিক ও টুয়েন্টি২০ আন্তর্জাতিক পর্যায়ের ক্রিকেটে অংশগ্রহণ করছেন। দীর্ঘদেহী **ক্রিস্টোফার এমপফু** মূলতঃ সিম বোলার হিসেবে দলে ভূমিকা রাখছেন। ঘরোয়া ক্রিকেটে মাতাবেলেল্যান্ডের পক্ষে প্রথম-শ্রেণীর ক্রিকেটে প্রতিনিধিত্ব করছেন তিনি।

## প্রারম্ভিক জীবন
মার্চ, ২০০৪ সালে মনিকাল্যান্ডের বিপক্ষে তার প্রথম-শ্রেণীর ক্রিকেটে অভিষেক ঘটে। উদ্বোধনী খেলাতেই তিনি তিন উইকেটের দেখা পান। ২০০৪-০৫ মৌসুমে ফেদওয়্যার ইন্টার-ক্লদিয়া প্রভিন্সিয়াল ওয়ান-ডে প্রতিযোগিতায় ১১ উইকেট নিয়ে শীর্ষ উইকেট শিকারী হন। ২০০৫-০৬ মৌসুমেও ৯ উইকেট নিয়ে এ স্থানে ছিলেন।

## খেলোয়াড়ী জীবন
২০০৪ সালে জিম্বাবুয়ে দলের শীর্ষ সারির খেলোয়াড়দের খেলা বয়কটের প্রেক্ষিতে ইংল্যান্ডের বিপক্ষে একদিনের আন্তর্জাতিকে অভিষিক্ত হন তিনি। খেলায় তিনি ইংল্যান্ডের খেলোয়াড়দের কাছে কিছুটা সময় ভীতির কারণ হয়ে দাঁড়ান। দলের শীর্ষ খেলোয়াড়দের অনুপস্থিতির সুযোগে চট্টগ্রামের এমএ আজিজ স্টেডিয়ামে বাংলাদেশের বিপক্ষে তার টেস্ট অভিষেক হয়। খেলায় উভয় ইনিংসে তিনি ০ ও ৫ সংগ্রহ করেছিলেন। বাংলাদেশ ২২৬ রানের বিশাল জয়ের পাশাপাশি প্রথম টেস্ট জয় করে। তাকে এলবিডব্লিউর ফাঁদে ফেলে এনামুল হক জুনিয়র এ জয় নিশ্চিত করেছিলেন।

আগস্ট, ২০০৫ সালে নিউজিল্যান্ডের বিপক্ষে প্রথম টেস্টে জোড়া শূন্য পান তিনি। দ্বিতীয় খেলায় ৩ রানে দূর্ভাগ্যজনকভাবে রান আউটের শিকার হন। দলীয় সঙ্গী ব্লেসিং মাহওয়্যারের অর্ধ-শতকে অভিনন্দন জানাতে গিয়ে তার উইকেটের পতন ঘটেছিল। গরম ও ঠাণ্ডা উভয় মেজাজের অধিকারী হওয়া স্বত্ত্বেও আন্তর্জাতিক ক্রিকেট অঙ্গনে তার কিছুসংখ্যক প্রতিপক্ষ খেলোয়াড় তাকে নিকৃষ্টতম ব্যাটসম্যান হিসেবে মনে করেন।

ক্রিকেটের সাধারণ জ্ঞান অর্জন, সুন্দর ভঙ্গীমায় বল ছোড়া স্বত্ত্বেও দীর্ঘদিন তিনি একাকী স্পিনারদের সাথে খেলায় অংশ নিয়েছেন। ফলে তিনি কারও কাছ থেকে তেমন সহায়তা পাননি। পাকিস্তানের বিপক্ষে ১/৭৫ পান।

২০১০ সালে দক্ষিণ আফ্রিকায় জিম্বাবুয়ের সংক্ষিপ্ত সফরে তিনি আমন্ত্রিত হন। এটি তার খেলোয়াড়ী জীবনের সর্বাপেক্ষা কঠিনতম মূহুর্ত ছিল। ব্যাটিং উপযোগী পিচে সিমারেরা কোন সহায়তা পায়নি। ফলে কিংবার্লীতে টুয়েন্টি২০ আন্তর্জাতিকে ১/৫৯ এবং ব্লোমফন্টেইনের একদিনের আন্তর্জাতিকে ০/৫৯ পান।

## তথ্যসূত্র

## বহিঃসংযোগ
*
*
* Christopher Mpofu 2011 ICC Cricket World Cup Profile

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:ওয়েস্টার্নসের ক্রিকেটার
বিষয়শ্রেণী:মাতাবেলেল্যান্ড তুস্কার্সের ক্রিকেটার
বিষয়শ্রেণী:জিম্বাবুয়ীয় নির্বাচিত একাদশের ক্রিকেটার
লাঁজরি মার্কার তালিকা

এটি উল্লেখযোগ্য **[[লাঁজরি]] মার্কা ও প্রস্তুতকারক দেশের তালিকা**। এই তালিকায় ল্যনজারি বা অন্তর্বাস প্রস্তুতের জন্য প্রাথমিকভাবে পরিচিত ব্র্যান্ডসমূহ অর্ন্তভূক্ত হয়েছে। লাঁজরি মূলত নারীদের জন্য নির্মিত এক প্রকার ফ্যাশনেবল ও পরিচিত অন্তর্বাসের নাম।

## আরও দেখুন
* ফ্যাশন ডিজাইনারদের তালিকা
* সাঁতারের পোশাক প্রস্তুতকারঅর তালিকা

## তথ্যসূত্র

বিষয়শ্রেণী:মার্কার তালিকা
বিষয়শ্রেণী:প্রস্তুতকারকের তালিকা
বিষয়শ্রেণী:লাঁজরি মার্কা
বিষয়শ্রেণী:পোশাক সম্পর্কিত তালিকা
মোহাম্মদপুর ইউনিয়ন, সেনবাগ

**মোহাম্মদপুর** বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।

## আয়তন
মোহাম্মদপুর ইউনিয়নের আয়তন ১১.৯৪ বর্গ কিলোমিটার। 

## জনসংখ্যা
২০১১ সালের আদমশুমারি অনুযায়ী মোহাম্মদপুর ইউনিয়নের জনসংখ্যা ২৩,৪২৩ জন। 

## অবস্থান ও সীমানা
সেনবাগ উপজেলার মধ্যাংশে মোহাম্মদপুর ইউনিয়নের অবস্থান। এ ইউনিয়নের উত্তরে সেনবাগ পৌরসভা, পশ্চিমে সেনবাগ পৌরসভা ও কাবিলপুর ইউনিয়ন, দক্ষিণে বিজবাগ ইউনিয়ন এবং পূর্বে ফেনী জেলার দাগনভূঁইয়া উপজেলার রামনগর ইউনিয়ন ও পূর্ব চন্দ্রপুর ইউনিয়ন অবস্থিত।

## প্রশাসনিক কাঠামো
মোহাম্মদপুর ইউনিয়ন সেনবাগ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
* মোহাম্মদপুর
* রাজারামপুর

## শিক্ষা ব্যবস্থা
২০১১ সালের আদমশুমারি অনুযায়ী মোহাম্মদপুর ইউনিয়নের স্বাক্ষরতার হার  ৫৮.৬%। এ ইউনিয়নে ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান

**প্রাথমিক বিদ্যালয়**
# মোহাম্মদপুর বালিকা সরকারি প্রাথমিক বিদ্যালয়
# উত্তর মোহাম্মদপুর সরকারি প্রাথমিক বিদ্যালয়
# পূর্ব মোহাম্মদপুর সরকারি প্রাথমিক বিদ্যালয়
# সেবারহাট সরকারি প্রাথমিক বিদ্যালয়
# মোহাম্মদপুর ডি. টি. সরকারি প্রাথমিক বিদ্যালয়
# দক্ষিণ মোহাম্মদপুর সরকারি প্রাথমিক বিদ্যালয়
# সিরাজ উদ্দীন আহমেদ খান সরকারি প্রাথমিক বিদ্যালয়
# রাজারামপুর সরকারি প্রাথমিক বিদ্যালয়

## উল্লেখযোগ্য ব্যক্তি

* আব্দুর রহমান সাবেক সংসদ সদস্য, নোয়াখালী-৫
* জয়নাল চেয়ারম্যান 
* ছেলাম কোম্পানী, সাবেক মেম্বার ও বিশিষ্ট ব্যবসায়ী 
* আমিনুল ইসলাম দুলাল, সাবেক চেয়ারম্যান 
* রফিকুল ইসলাম, সাবেক চেয়ারম্যান 
* অধ্যাপক ড. শামীম উদ্দীন খাঁন, সহকারী ভিসি- চট্টগ্রাম বিশ্ববিদ্যালয় 
* কাজী জহিরুল ইসলাম মাসুদ, স্থানীয় মেম্বার ও জনপ্রিয় ব্যক্তিত্ব 
* নিজাম উদ্দীন, কেন্দ্রীয় নেতা এনসিপি 
* নিজাম উদ্দিন, (শাল্টি বাড়ী, সাবেক ছাত্র নেতা) 

## যোগাযোগ ব্যবস্থা
সেনবাগ উপজেলা হতে সিএনজি অথবা অটোরিকশা যোগে সহজেই ইউনিয়ন পরিষদ কমপ্লেক্সে আসা যায়।

## খাল ও নদী
* শাহজী খাল

## হাট-বাজার
**হাট-বাজারের তালিকা**
* সেবারহাট
* মতি মিয়ার হাট
* ভূঁইয়ার দীঘি বাজার
* সাহাজির হাট
* কল্যান্দি বাজার

## দর্শনীয় স্থান
* ঐতিহ্যবাহী সেবারহাট বাজার
* ভূঁইয়ার দীঘি
* পীর আনিস ভূঁইয়া সাহেবের জামে মসজিদ
* সেবারহাট শাহী জামে মসজিদ 
* জামাই শ্বশুরের দীঘি (তিনপুকুর)
* ছেলাম কোম্পানীর বাড়ি
* চাঁন মিয়া জমিদার বাড়ি 
* মতি মিয়ার হাট

## জনপ্রতিনিধি
**বর্তমান পরিষদ** 

 

## আরও দেখুন
* সেনবাগ উপজেলা
* সেনবাগ থানা
* নোয়াখালী জেলা

## তথ্যসূত্র

## বহিঃসংযোগ

বিষয়শ্রেণী:সেনবাগ উপজেলার ইউনিয়ন
কামিসোল

thumb|right|একটি আধুনিক কামিসোল

**কামিসোল** () নারীদের হাতকাটা অন্তর্বাস, যা সাধারণত কোমর পর্যন্ত বিস্তৃত হয়ে থাকে। টেপ সাধারণত সাটিন, নাইলন, রেশম তন্তু বা তুলা দিয়ে তৈরি হয়।

## ঐতিহাসিক সংজ্ঞা
ঐতিহাসিকভাবে, ক্যামিসোল ওভারশার্ট সহ (ডাবলেট বা বডিসের অধীনে পরিধেয়) নারীদের বিভিন্ন ধরনের জ্যাকেট, এবং পুরুষদের পরিধান হাতাযুক্ত জ্যাকেটের উল্লেখ করে থাকে।

## আধুনিক ব্যবহার
আধুনিক ব্যবহারে, ক্যামিসোল বা ক্যামি হল একটি ঢিলেঢালা ফিটিং স্লিভলেস আন্ডারশার্ট যা শরীরের উপরের অংশকে ঢেকে রাখে কিন্তু সেমিজের চেয়ে ছোট হয়। একটি ক্যামিসোল সাধারণত কোমর পর্যন্ত প্রসারিত হয় তবে কখনও কখনও মধ্যচ্ছদা প্রকাশ করার জন্য কাটা হয় বা পুরো শ্রোণী অঞ্চলকে ঢেকে দেওয়ার জন্য প্রসারিত হয়। ক্যামিসোলগুলি হালকা উপাদান, সাধারণত তুলা-ভিত্তিক, মাঝে মাঝে সাটিন বা সিল্ক, বা লাইক্রা, নাইলন বা স্প্যানডেক্সের মতো প্রসারিত কাপড় থেকে তৈরি করা হয়।

একটি ক্যামিসোলে সাধারণত পাতলা "স্প্যাগেটি স্ট্র্যাপ" থাকে এবং এটি বক্ষবন্ধনীর উপরে বা একটি ছাড়াই পরা যেতে পারে। ১৯৮৯ সাল থেকে, কিছু ক্যামিসোল একটি অন্তর্নির্মিত অন্তর্বাস বা অন্যান্য সমর্থন নিয়ে এসেছে যা যারা বক্ষবন্ধনী না পরতে পছন্দ করে তাদের মধ্যে একটি বক্ষবন্ধনীর প্রয়োজনীয়তা দূর করে। ২০০০-এর দশকের দিকে শুরু করে, ক্যামিসোলগুলি বাইরের পোশাক হিসাবে ব্যবহৃত হয়।

বিভিন্ন ধরনের হাতাবিহীন বডি শেপিং অন্তর্বাসগুলি ক্যামিসোল আকৃতি থেকে উদ্ভূত হয়েছে,  যা বক্ষ, কোমর বা পেটের মাঝারি নিয়ন্ত্রণ প্রদান করে। এই ধরনের কন্ট্রোল ক্যামিসোলগুলি পোশাকের আকার দেওয়ার ক্ষেত্রে সবচেয়ে নৈমিত্তিক, বুকের উপর থেকে কোমরের নীচে বা নীচে ধড়কে ঢেকে রাখে। এগুলি দেখতে আঁটসাঁট তুলা বা সিল্কের ক্যামিসোলের মতো, তবে স্ট্র্যাপগুলি সাধারণত চওড়া, হেমগুলি দীর্ঘ এবং প্রসারিত, চকচকে ফ্যাব্রিক একটি মসৃণ স্পর্শ প্রদান করে।

## উৎস
* Barbier, Muriel & Boucher, Shazia (2003). *The Story of Lingerie*. Parkstone.  
* Saint-Laurent, Cecil (1986). *The Great Book of Lingerie*. Academy editions. 

## তথ্যসূত্র

## বহিঃসংযোগ

* The Free Library citations for camisole in Thackeray (1847), Charlotte Brontë (1857), and Somerset Maugham (1915)
* Wikitionary: 1870 citation for straightjacket/camisole

বিষয়শ্রেণী:২০০০-এর দশকের ফ্যাশন
বিষয়শ্রেণী:২০১০-এর দশকের ফ্যাশন
বিষয়শ্রেণী:লাঁজরি
বিষয়শ্রেণী:টপস
বিষয়শ্রেণী:অন্তর্বাস
বিষয়শ্রেণী:নারীদের পোশাক
জগন্মোহন গঙ্গোপাধ্যায়

**জগন্মোহন গঙ্গোপাধ্যায়** একজন গুণী সঙ্গীতশিল্পী ছিলেন। রবীন্দ্রনাথের যে গানের গলা তা পেয়েছিলেন এনার কাছ থেকে। ছোটোবেলায় কাদম্বরী দেবী ও ওনার কাছে গান শেখেন।

জগন্মোহন এর সাথে দ্বারকানাথ ঠাকুরের মামাতো বোন শিরোমণি দেবী-র বিবাহ হয়। ঠাকুর বাড়ি থেকে যৌতুক হিসাবে কলকাতার হাড়কাটা লেন-এ একটি বাড়ি দেওয়া হয় তাকে। তার পুত্র শ্যাম গাঙ্গুলি ছিলেন ঠাকুর বাড়ির বাজার সরকার। জ্যোতিরিন্দ্রনাথ ঠাকুরের স্ত্রী কাদম্বরী দেবী ছিলেন জগন্মোহনের পৌত্রী।

বনেদি ঠাকুর পরিবার এই গুণী সঙ্গীতশিল্পীকে কোনোদিন ন্যূনতম সম্মান , এমনকি স্বীকৃতি পর্যন্ত দেননি। আজীবন তিনি দ্বারকানাথ ঠাকুরের প্রধান দ্বার রক্ষক থেকে গেছেন।
লা সি

**লা সি** () ইতালির ভিবো ভ্যালেনসিয়া শহর ভিত্তিক ক্যালাব্রিয়ার স্থানীয় টেলিভিশন চ্যানেল। এটি হালকা বিনোদনমূলক অনুষ্ঠান: সিনেমা, খবর এবং আবহাওয়া সংবাদ, চলচ্চিত্র ও খেলাধুলা ইত্যাদি এলসিএন ১৯-এ সম্প্রচার করে।

## বহিঃসংযোগ
*প্রাতিষ্ঠানিক ওয়েবসাইট 
*http://www.storiaradiotv.it/LAC.htm

বিষয়শ্রেণী:ইতালির টেলিভিশন স্টেশন
বিষয়শ্রেণী:ইতালির টেলিভিশন চ্যানেল
বিষয়শ্রেণী:২০১৪-এ প্রতিষ্ঠিত টেলিভিশন চ্যানেল ও স্টেশন
২০০০–০১ ভারত ক্রিকেট দলের বাংলাদেশ সফর

ভারত ক্রিকেট দল পূর্ব-নির্ধারিত সময়সূচী মোতাবেক ৯ নভেম্বর, ২০০০ তারিখে বাংলাদেশ সফর করে। সফরে দলটি বাংলাদেশ ক্রিকেট দলের বিপক্ষে বাংলাদেশের টেস্ট ক্রিকেটের ইতিহাসে উদ্বোধনী টেস্টে অংশগ্রহণ করে। খেলায় ভারত দল একমাত্র টেস্টে ৯ উইকেটে জয়লাভ করে। দেশের উদ্বোধনী টেস্টে ইতিহাসের তৃতীয় ক্রিকেটার হিসেবে শতরান করেন আমিনুল ইসলাম বুলবুল।

## দল

## একমাত্র টেস্ট

## তথ্যসূত্র

## বহিঃসংযোগ
* ইএসপিএনক্রিকইনফোতে খেলার পাতা

বিষয়শ্রেণী:২০০০-এ বাংলাদেশী ক্রিকেট
বিষয়শ্রেণী:২০০০-এ ভারতীয় ক্রিকেট
বিষয়শ্রেণী:ভারত ক্রিকেট দলের বাংলাদেশ সফর
বিষয়শ্রেণী:২০০০-০১ আন্তর্জাতিক ক্রিকেট প্রতিযোগিতা
বিষয়শ্রেণী:২০০০-০১ থেকে বাংলাদেশের ক্রিকেট মৌসুম
সুনীল জোশী

**সুনীল বান্দাচার্য্য জোশী** (; জন্ম: ৬ জুন, ১৯৭০) কর্ণাটকের গদাগ এলাকায় জন্মগ্রহণকারী সাবেক ভারতীয় ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার ছিলেন। বামহাতে ধীরলয়ে স্পিন বোলিংয়ের পাশাপাশি বামহাতে ব্যাটিংয়ে পারদর্শীতা দেখান **সুনীল জোশী**। ঘরোয়া প্রথম-শ্রেণীর ক্রিকেটে কর্ণাটকের সদস্য ছিলেন তিনি।

## প্রারম্ভিক জীবন
রাজ্য পর্যায়ের খেলায় কর্ণাটকের প্রতিনিধিত্ব করেন। ১৯৯৫-৯৬ মৌসুমে রঞ্জি ট্রফিতে ৫০০ রানের পাশাপাশি ৫০ উইকেট নিয়ে ডাবল লাভ করেন। এছাড়াও, ২০০৪ মৌসুমে সংক্ষিপ্তকালের জন্য ইংল্যান্ডের বেডফোর্ডশায়ার কাউন্টি ক্রিকেট ক্লাবে অংশগ্রহণ করেন। ২০০৮ সালে ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোর দলে প্রতিনিধিত্ব করেন। ঐ দলে তিনি ২০১০ সাল পর্যন্ত চুক্তিবদ্ধ ছিলেন।

## খেলোয়াড়ী জীবন
১৯৯৬ থেকে ২০০১ সালের মধ্যে ভারত দলে টেস্ট ও একদিনের আন্তর্জাতিকে সক্রিয় ছিলেন। নিচের সারিতে ব্যাটিংয়ে নেয়ে দলের রান সংগ্রহে প্রভূতঃ ভূমিকা রাখেন। অনিল কুম্বলের ন্যায় বোলারের সাথে জুটি গড়ে বোলিং আক্রমণে অংশ নিতেন। দলের নিয়মিত সদস্য হওয়া স্বত্ত্বেও ১৯৯৯ সালের ক্রিকেট বিশ্বকাপে ভারত দলের সদস্য হিসেবে মনোনীত হননি।

১৯৯৯ সালে এলজি কাপে দক্ষিণ আফ্রিকার বিরুদ্ধে অনুষ্ঠিত একদিনের আন্তর্জাতিকে চমৎকার বোলিং পরিসংখ্যান দাঁড় করান। খেলায় তিনি নির্ধারিত ১০ ওভারে ৬ মেইডেন দিয়ে মাত্র ৬ রানের বিনিময়ে মূল্যবান ৫ উইকেট সংগ্রহ করে দলকে জয়লাভে সহায়তা করেন। তিন বছর পর ওডিআইয়ে উইজডেনের সেরা ১০০ তালিকায় তার অবস্থান ছিল ৭ম।

## অবসর
২১ জুন, ২০১২ তারিখে আন্তর্জাতিক ক্রিকেটসহ প্রথম-শ্রেণীর ক্রিকেট থেকে আনুষ্ঠানিকভাবে তিনি অবসর নেন। অবসর নেয়ার পর ক্রিকেট কোচের দায়িত্ব পালন করছেন। হায়দ্রাবাদ ক্রিকেট দলসহ জম্মু ও কাশ্মিরের রঞ্জি দলে কোচ ছিলেন।

## তথ্যসূত্র

## বহিঃসংযোগ
* 
* 

বিষয়শ্রেণী:ভারতীয় ক্রিকেটার
বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:কর্ণাটকের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:দক্ষিণাঞ্চলের ক্রিকেটার
বিষয়শ্রেণী:ক্যাপ্রিকর্ন কমান্ডার্সের ক্রিকেটার
বিষয়শ্রেণী:কর্ণাটক থেকে আগত ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:ওমান জাতীয় ক্রিকেট দলের কোচ
বিষয়শ্রেণী:গদাগের ব্যক্তি
বিষয়শ্রেণী:রাজজ্যোৎসব পুরস্কার ২০০৫ প্রাপক
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
দ্য লাইট অফ এশিয়া

***দ্য লাইট অফ এশিয়া: দ্য গ্রেট রিনানসিয়াশন*** হল স্যার এডউইন আর্নল্ডের লেখা একটি বই। ১৮৭৯ সালের জুলাই মাসে লন্ডনে এই বইটির প্রথম সংস্করণ প্রকাশিত হয়।

এই বইটিতে আখ্যানকাব্যের আকারে রাজপুত্র সিদ্ধার্থ গৌতমের (যিনি পরবর্তীকালে বোধি-প্রাপ্ত হয়ে গৌতম বুদ্ধ নামে পরিচিত হন) জীবন ও সময়কালের বর্ণনা দেওয়া হয়েছে। এই বইতে তার জীবন, চরিত্র ও দর্শনের কথা একগুচ্ছ কবিতার আকারে বর্ণিত হয়েছে। বইটি ললিতবিস্তার সূত্র অবলম্বনে রচিত।

এই বইটি প্রকাশের কয়েক দশক আগে পর্যন্ত এশিয়ার বাইরে বুদ্ধ ও তার প্রতিষ্ঠিত ২,৫০০ বছরের পুরনো বৌদ্ধধর্ম সম্পর্কে লোকের জ্ঞান খুব কমই ছিল। আর্নল্ডের বইটি পাশ্চাত্যে বৌদ্ধধর্মকে জনপ্রিয় করে তোলার প্রথম সফল প্রচেষ্টাগুলির একটি।

প্রথম প্রকাশনার সময় থেকেই বইটি উচ্চ প্রশংসিত হয়। বইটি কয়েকবার সংশোধিতও হয়। একাধিক ভাষায় বইটি অনূদিত হয়েছিল। হিন্দিতে বইটি অনুবাদ করেছিলেন আচার্য রামচন্দ্র শুক্ল।

১৯৪৫ সালে অস্কার ওয়াইল্ডের *[[দ্য পিকচার অফ ডোরিয়ান গ্রে]]* (১৮৯১) উপন্যাসের চলচ্চিত্রায়ণে দেখানো হয়েছিল, নায়ক কারারুদ্ধ হলে তার এক বন্ধু তাকে এই বইটির একটি কপি দিয়ে সুন্দর জীবনে ফিরিয়ে আনার চেষ্টা করছে।

## অধ্যায়
প্রথম ছয়টি অধ্যায়ে বুদ্ধের প্রথম জীবনের কথা রয়েছে: কপিলাবস্তুর রাজপুত্র রূপে তার জন্ম, মানবজাতির দুঃখ সম্পর্কে তার প্রথম প্রত্যক্ষ জ্ঞান অর্জন, তার ধ্যানাবস্থা, এবং বহু বছর ধ্যানের পর তার বোধি লাভ। পরবর্তী অধ্যায়গুলিতে বুদ্ধের ভ্রমণ ও বাণীপ্রচারের কথা রয়েছে।

## মঞ্চায়ন ও চলচ্চিত্রায়ণ
ফ্রান্স অস্টেন ও হিমাংশু রাই ১৯২৮ সালে এই বই অবলম্বনে *[[প্রেম সন্ন্যাস]]* (ইংরেজিতে *[[দ্য লাইট অফ এশিয়া (চলচ্চিত্র)|দ্য লাইট অফ এশিয়া]]*) নামে একটি চলচ্চিত্র নির্মাণ করেন।

ডেভিড বাক এই বইটি অবলম্বনে *[[দ্য লাইট অফ এশিয়া (গীতি আলেখ্য)|দ্য লাইট অফ এশিয়া]]* নামে একটি গীতি আলেখ্য রচনা করেছিলেন। এটি ১৮৮৭ সালে প্রথম মঞ্চায়িত হয়।

## তথ্যসূত্র
 Clausen, C., "Sir Edwin Arnold's *Light of Asia* and Its Reception," *Literature East and West*, XVII (1973), 174-191.

## বহিঃসংযোগ
* The Light of Asia at Project Gutenberg

বিষয়শ্রেণী:১৮৭৯-এর বই
বিষয়শ্রেণী:বৌদ্ধধর্ম-বিষয়ক বই
বিষয়শ্রেণী:আখ্যানকাব্য
বিষয়শ্রেণী:জনপ্রিয় মাধ্যমে গৌতম বুদ্ধ
বিষয়শ্রেণী:ইংরেজি মহাকাব্য
বিষয়শ্রেণী:বর্ণনামূলক কবিতা
বিষয়শ্রেণী:চলচ্চিত্রে অভিযোজিত বই
বিষয়শ্রেণী:চলচ্চিত্রে অভিযোজিত কবিতা
রোমুলাস হুইটাকের

**রোমুলাস আর্ল হুইটাকের** (জন্ম ২৩ মে, ১৯৪৩) হচ্ছেন একজন সরীসৃপবিদ, বন্যপ্রাণ সংরক্ষণবাদী এবং মাদ্রাজ সর্প উদ্যান, আন্দামান ও নিকোবর পরিবেশ ট্রাস্ট (ANET), এবং মাদ্রাজ কুমির ব্যাংক ট্রাস্টের প্রতিষ্ঠাতা। হুইটাকের সারা ভারতে অতিবৃষ্টি অরণ্য গবেষণা স্টেশনগুলোর একটি জালসংযোগ তৈরিতে তার প্রচেষ্টার জন্য ২০০৮ সালের "উদ্যোগের জন্য রোলেক্স পুরস্কার" পান। ২০০৫ সালে তিনি প্রকৃতি সংরক্ষণে তার বিশিষ্ট নেতৃত্বের জন্য হুইটলে পুরস্কার জয় করেন। তিনি কর্ণাটকে অগুম্বে বৃষ্টিবন গবেষণা স্টেশনের তহবিলের জন্য, সেখানে রাজ গোখরো ও তাদের আবাসস্থল সংক্রান্ত গবেষণার উদ্দেশ্যে, এই পুরস্কারটিকে ব্যবহার করেন।

## ভারতে কাজ

হুইটাকের চেন্নাই সর্প উদ্যানের প্রতিষ্ঠাতা পরিচালক ছিলেন। উদ্যানটি ইরুলা নৃগোষ্ঠীর আদিবাসীদের পুনর্বাসনের জন্য পরিচিত ছিলো এবং ইরুলারা সাপ ধরায় দক্ষ ছিলো। আদিবাসিরা সাপের বাণিজ্য নিষিদ্ধ হলে কর্মহীন হয়ে পড়ে। হুইটাকের বিষরোধী ঔষধ তৈরিতে সাপ থেকে বিষ সংগ্রহ করার কাজে ইরুলা জনগোষ্ঠীকে যুক্ত করে তাদেরকে সহায়তা করেন। তিনি 'সরীসৃপের জন্য মাদ্রাজ কুমির ব্যাংক ট্রাস্ট কেন্দ্র'-এর প্রতিষ্ঠাতা-পরিচালক, এবং কুমির প্রজনন ও সংরক্ষণ কার্যক্রমে কার্যকরভাবে জড়িত।

হুইটাকের সাম্প্রতিককালে ঘড়িয়াল রক্ষার চেষ্টায় সমন্বয়কের দায়িত্ব পালন করছেন। ঘড়িয়াল হচ্ছে কুমির বর্গের একটি মহাবিপন্ন প্রজাতি যারা বিলুপ্তির কিনারায় রয়েছে এবং ভারতের পানিতে ২৫০টির নিচে টিকে আছে।

## তথ্যসূত্র

## বহিঃসংযোগ
*http://www.rolexawards.com/profiles/associate_laureates/romulus_whitaker#sthash.LU2Ov7Lq.dpuf  Rolex Awards
*I married a croc man - Romulus Whitaker Whitaker, Zai. Dec. 1994. National Wildlife Federation
*Agumbe Rainforest Research Station (ARRS) Web Portal 

বিষয়শ্রেণী:১৯৪৩-এ জন্ম
বিষয়শ্রেণী:ভারতে মার্কিন অভিবাসী
বিষয়শ্রেণী:ভারতে সংরক্ষণ
বিষয়শ্রেণী:সংরক্ষণবাদী
বিষয়শ্রেণী:সরীসৃপবিদ
বিষয়শ্রেণী:ভারতীয় জীববিজ্ঞানী
বিষয়শ্রেণী:ভারতীয় সংরক্ষণবাদী
বিষয়শ্রেণী:ভারতীয় পরিবেশবাদী
বিষয়শ্রেণী:ভারতীয় প্রাণীবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ভারতীয় নাগরিকত্ব অর্জনকারী ব্যক্তি
বিষয়শ্রেণী:মার্কিন যুক্তরাষ্ট্রের প্রাক্তন নাগরিক
বিষয়শ্রেণী:ভারতে পরিবেশ সংরক্ষণ
বিষয়শ্রেণী:মার্কিন বংশোদ্ভূত ভারতীয় ব্যক্তি
বিষয়শ্রেণী:অন্যান্য ক্ষেত্রে পদ্মশ্রী প্রাপক
বিষয়শ্রেণী:ভারতের নাগরিকীকৃত নাগরিক
আলী মসজিদ

**আলী মসজিদ** হল জম্মু ও কাশ্মীর রাজ্যর শ্রীনগর শহরের মধ্যে অবস্থিত একটি মসজিদ। এটি ১৪৭১ খ্রীষ্টাব্দে নির্মাণ করা হয়। এটি জামিয়া মসজিদ এর পরে কাশ্মীর উপত্যকায় মধ্যে অবস্থিত দ্বিতীয় বৃহত্তম মসজিদ হিসেবে পরিচিত। খ্যাতির অবস্থানে থাকা উভয় মসজিদগুলিই শ্রীনগরে অবস্থিত।

## আরও দেখুন
* তারা মসজিদ
* ষাট গম্বুজ মসজিদ

## তথ্যসূত্র

বিষয়শ্রেণী:জম্মু ও কাশ্মীরের মসজিদ
বিষয়শ্রেণী:শ্রীনগরের_মসজিদ
নিতিন ড্যানিয়েল মূখী

**নিতিন ড্যানিয়েল মূখী** ১৯৮২ সালে জন্ম গ্রহণ করেন। তিনি ২০১৫ সালের ৬ মে সাউথওয়েলস থেকে অস্ট্রেলিয়ান লেবার দলের একজন সংসদ সদস্য নির্বাচিত হন।

## রাজনৈতিক জীবন
মূখী স্টিভ ওয়ানের পদত্যাগের কারণে শূন্যপদ পূরণের জন্য ২০১৫ সালে নিউ সাউথ ওয়েলসের লেজিসলেটিভ কাউন্সিলে নিযুক্ত হন।

২০১৮ সালে বিরোধী দলের নেতা হিসাবে মাইকেল ডেলির নির্বাচনের পরে, মূখীকে বিরোধী মন্ত্রিপরিষদ সচিব হিসাবে নিযুক্ত করা হয়েছিল।

২০১৯ সালে নিউ সাউথ ওয়েলস রাজ্য নির্বাচনে লেবারদের পরাজয়ের পর নেতা হিসাবে জোডি ম্যাককে নির্বাচিত হওয়ার পর, মুখকে বিরোধী ফ্রন্ট বেঞ্চে উন্নীত করা হয়েছিল এবং অর্থ ও ছোট ব্যবসার ছায়ামন্ত্রী এবং গিগ অর্থনীতির ছায়া মন্ত্রী নিযুক্ত করা হয়েছিল।

১১ জুন ২০২১-এ, নেতা হিসাবে ক্রিস মিনসের নির্বাচনের পর, মুখকে ছায়া কোষাধ্যক্ষ হিসাবে নিযুক্ত করা হয়েছিল, যেখানে মিন্সের ছায়া মন্ত্রকের গিগ অর্থনীতির জন্য ছায়া মন্ত্রীর পোর্টফোলিও বজায় রাখা হয়েছিল।

## ব্যক্তিগত জীবন
নিতিন পশ্চিম সিডনীর ব্লাকটাউনে জন্ম গ্রহণ করেন। তিনি প্রথম অস্ট্রেলিয়ান হিসেবে শ্রীমদ্ভগবদগীতা ছুঁয়ে শপথ গ্রহণ করেন।

## তথ্যসূত্র

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় হিন্দু
বিষয়শ্রেণী:২১শ শতাব্দীর অস্ট্রেলিয়ান রাজনীতিবিদ
বিষয়শ্রেণী:সিডনি প্রযুক্তি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাঞ্জাবি বংশোদ্ভূত অস্ট্রেলীয় ব্যক্তি
বিষয়শ্রেণী:২১শ শতাব্দীর অস্ট্রেলীয় রাজনীতিবিদ
বিষয়শ্রেণী:সিডনির_রাজনীতিবিদ
রাজা (নাটক)

থাম্ব|রাজা - রবীন্দ্রনাথ ঠাকুর
***রাজা*** হল রবীন্দ্রনাথ ঠাকুর রচিত একটি নাটক। ১৯১০ সালে এই নাটকটি রচিত হয়। এটি একটি "রূপক-সাংকেতিক নাটক" হিসেবে চিহ্নিত। *রাজা* নাটকের আখ্যানভাগ *[[মহাবস্তু]]* গ্রন্থের রাজা কুশের বৌদ্ধ কাহিনি অবলম্বনে রচিত। এই নাটকের একটি মঞ্চায়ন-উপযোগী সংক্ষিপ্ত সংস্করণ *অরূপরতন* নামে ১৯২০ সালে প্রকাশিত হয়।

সুকুমার সেনের মতে *রাজা* রবীন্দ্রনাথের প্রথম যথার্থ সাংকেতিক নাটক। নাটকের মূল উপজীব্য বিষয় হল মানুষের হৃদয়ে ঈশ্বরের গোপন ক্রিয়া।

## পাদটীকা

বিষয়শ্রেণী:১৯১০-এর নাটক
বিষয়শ্রেণী:রবীন্দ্রনাথ ঠাকুরের নাটক
বিষয়শ্রেণী:ভারতীয় নাটক
শূককীট (পতঙ্গ)

**শূককীট** হল সকল পূর্ণরূপান্তরী (হলোমেটাবোলাস) পতঙ্গের অপূর্ণাঙ্গ একটি দশা যেটি ডিম, মূককীট ও পূর্ণাঙ্গ দশা থেকে আলাদা এবং যাদের দেহ সাধারণত নরম হয়, এছাড়া উপাঙ্গগুলো হয় হ্রাসপ্রাপ্ত।  তথাপি, জলজ অর্ধরূপান্তরী (হেমিমেটাবোলাস) পতঙ্গের (অডোনাটা, এফেমেরোপ্টেরা, ও প্লাকোপ্টেরা) শেষদিকের পর্যায়ে (ইনস্টার) বাহ্যিক ডানার প্যাড সংবলিত অপূর্ণাঙ্গ সদস্যদের ভুল করে শূককীট ডাকা হয়। সত্যিকারের শূককীট দেখতে পূর্ণাঙ্গ দশার পতঙ্গের চেয়ে সম্পূর্ণ ভিন্ন। *শূককীটদের* খাবার এবং জীবনাচরণ পূর্ণাঙ্গ পতঙ্গের চাইতে সম্পূর্ণ ভিন্ন। শূককীট দশাতেই এর কাঠামোতে কিছু মুখ্য পরিবর্তন (মোচন) ঘটে যেগুলোকে শূককীটীয় বিষমরূপান্তর (লার্ভাল হেটেরোমরফোসিস) বা অতিরূপান্তর (হাইপারমেটামরফোসিস) বলা হয়। আধুনিক পতঙ্গের তুলনায় আদিম পতঙ্গে শূককীটের পর্যায়ের (ইনস্টার) সংখ্যার পরিমাণ বেশি।

## ধরণ
নানান ধরনের পতঙ্গের শূককীটকে জাতিজনিক উপায়ে আলাদা না করে কয়েকটি কার্যিক প্রকরণে ভাগ করা যায়। অনেক সময় দেখা যায়, সম্পূর্ণ আলাদা বর্গের পতঙ্গ একই ধরনের শূককীট উৎপন্ন করেছে। শূককীটের তিনটি খুব সাধারণ প্রকারভেদ হলঃ বহুপদী, স্বল্পপদী এবং পদহীন। 

### বহুপদী
বহুপদী শূককীটের উদাহরণ হল লেপিডোপ্টেরার শুঁয়াপোকারা। এদের দেহ বেলনাকৃতির যার বক্ষীয় পদগুলি ও উদরীয় ছদ্মপদগুলি (প্রোলেগ) খাটো হয়ে থাকে। সিমফিটান হাইমেনোপ্টেরা এবং অধিকাংশ মেকোপ্টেরাতেও বহুপদী শূককীট রয়েছে। বহুপদী শূককীটগুলি কিছুটা নিষ্ক্রিয় এবং মূলত শাকাশী।

### স্বল্পপদী
এসব শূককীটের উদরীয় ছদ্মপদ নেই, কিন্তু কর্মক্ষম বক্ষীয় পদ রয়েছে। এদের মুখোপাঙ্গ অনেক সময় প্রোগনেথাস হয়ে থাকে। স্বল্পপদী শূককীটদের অনেকেই সক্রিয় শিকারী, যদিও অন্যরা হয় আলসে প্রকৃতির মাটিতে বসবাসকারী ময়লাভোজী (ডেট্রিভোর), অথবা শাকাশী। লেপিডোপ্টেরা, মেকোপ্টেরা, ডিপ্টেরা, সাইফোনাপ্টেরা ও স্ট্রেপসিনোপ্টেরা ছাড়া আর সব বর্গের কিছু না কিছু সদস্যে এই ধরনের শূককীট দেখা যায়।

### পদহীন
এসব শূককীটের সত্যিকার কোন পা নেই। দেখতে এরা মূলত কৃমি ও কীড়ার মতো যারা মাটি, কাঁদা, গোবর, পঁচা উদ্ভিদ বা প্রাণীতে, অথবা অন্য জীবের শরীরে পরজীবী হিসেবে বসবাস করে। সাইফোনাপ্টেরা, হাইমেনোপ্টেরা, নেমাটোসেরান ডিপ্টেরা, ও নানান গুবরেপোকাতে এ ধরনের শূককীট দেখা যায় যাদের সুগঠিত মস্তক রয়েছে। অন্যদিকে উচ্চ পর্যায়ের ডিপ্টেরার কীড়াতে মস্তক সুগঠিত নয়। অনেক প্রজাতির পতঙ্গের পদহীন শূককীটের বাহ্যিক গঠন এতোই হ্রাসকৃত যে এদেরকে শনাক্ত করা বিশেষজ্ঞ কীটতত্ত্ববিদের জন্যেও কঠিন হয়ে পড়ে।

এছাড়াও, মস্তকের আবরণে স্ক্লেরোটিনের পরিমাণের উপর নির্ভর করে শূককীটকে তিনটি ভাগে ভাগ করা যায়ঃ সুমস্তকাবরণীবিশিষ্ট (ইউসেফালাস অর্থাৎ পূর্ণ স্ক্লেরোটিনময়), অর্ধমস্তকাবরণীবিশিষ্ট (হেমিসেফালাস; অর্ধ স্ক্লেরোটিনময়), এবং মস্তকাবরণীবিহীন (অ্যাসেফালাস)।

## আচরণ
আকার, আকৃতি ও বর্ণে শূককীট বিভিন্ন ধরনের হয়। বর্ণময় শূককীটরা মূলত খোলামেলা আবাসে থাকে যেখানে এসব বর্ণ তাঁদেরকে লুকিয়ে থাকতে সাহায্য করে। উজ্জ্বল বর্ণ অনেক সময় তাঁদের শিকারীকে বিষাক্ততা সম্পর্কে সাবধান করে দেয়। অন্যদিকে, যেসব শূককীট গুপ্ত স্থানে বসবাস করে তারা প্রায় সবসময় সাদা, ধূসর, কালো বা বাদামী বর্ণের মিশেলে হয়ে থাকে। 

## তথ্যসূত্র

বিষয়শ্রেণী:পতঙ্গ
বিষয়শ্রেণী:অমেরুদণ্ডী প্রাণী
বিষয়শ্রেণী:কীটতত্ত্ব
মহাবস্তু

**মহাবস্তু** (সংস্কৃত ভাষায় ‘মহৎ ঘটনা’ বা ‘মহৎ উপাখ্যান’) হল আদি বৌদ্ধধর্মের লোকোত্তরবাদী সম্প্রদায়ের একটি ধর্মগ্রন্থ। বইটিতে আছে যে এটি বৌদ্ধদের সন্ন্যাস নিয়ামবলির (“বিনয়”) একটি ঐতিহাসিক মুখবন্ধ। বইটির অর্ধেকেরও বেশি অংশ জাতক ও অবদান উপাখ্যানের সংকলন। এগুলি বুদ্ধের পূর্বজন্ম ও অন্যান্য বোধিসত্ত্বদের জীবনকাহিনি।

মহাবস্তু বইটি মিশ্র সংস্কৃত, পালি ও প্রাকৃত গদ্য ও পদ্যে লিখিত। মনে করা হয়, বইটি খ্রিস্টপূর্ব দ্বিতীয় শতাব্দী থেকে খ্রিস্টীয় চতুর্থ শতাব্দীর মধ্যে রচিত।

## পালি আনুশাসনিক ধর্মগ্রন্থে অনুরূপ উপাখ্যান
মহাবস্তু জাতক কাহিনিগুলি পালি আনুশাসনিক ধর্মগ্রন্থগুলির অনুরূপ। যদিও কাহিনিগুলি একটু আলাদা রকমভাবে বিস্তারিত হয়েছে এই বইতে। মহাবস্তুর অন্যান্য অংশগুলিতে পালি আনুশাসনিক ধর্মগ্রন্থগুলির অনুরূপ কাহিনি আছে। এর মধ্যে উল্লেখযোগ্য দিঘ নিকায় (দিঘ নিকায় ১৯, মহাগোবিন্দ সুত্ত), মজ্‌ঝিম নিকায় (মজ্‌ঝিম নিকায় ২৬, আইয়াপারিয়েসানা সুত্ত; ও মজ্‌ঝিম নিকায় ৩৬, মহাসাক্কক সুত্ত), খুদ্দকপাঠ, ধম্মপদ (অধ্যায় ৮, সহস্‌স বগ্‌গ; ও অধ্যায় ২৪, ভিক্‌খু বগ্‌গ), সুত্ত নিপাত (সুত্ত নিপাত ১। ৩, খগ্‌গবিসাঙা সুত্ত; সুত্ত নিপাত ৩। ১, পব্বজ্জা সুত্ত; ও সুত্ত নিপাত ৩। ২, পধান সুত্ত), বিমানবত্থু ও বুদ্ধবংশ।

## মহাযান বিষয়বস্তু
মহাবস্তু গ্রন্থটিকে “লোকোত্তর” বুদ্ধ ধারণার একটি প্রাথমিক সূত্র মনে করা হয়। এই ধারণা সব মহাসাংঘিকা সম্প্রদায়ে দেখা যায়। মহাবস্তু মতে, অনেক জন্ম পেরিয়ে মানবরূপী বুদ্ধ অনেক ক্ষমতা অর্জন করেছিলেন। যেমন, যৌনসংগম ছাড়াই যন্ত্রণাহীন গর্ভাধান; নিদ্রা, আহার, ঔষধ বা স্নান ছাড়াই জগতে স্বচ্ছন্দে বিহার; এবং কর্মের অবদমন।

## তথ্যসূত্র

## সূত্র
* Jones, J.J. (trans.) (1949–56). *The Mahāvastu* (3 vols.) in *Sacred Books of the Buddhists*. London: Luzac & Co. volume1 volume 2  volume 3
* Law, Bimala Churn (1930). ''A Study of the Mahāvastu''. Calcutta: Thacker, Spink & Co.  Retrieved 26 Nov 2008 from "Internet Archive"
* "Mahāvastu" (2008). In *Encyclopædia Britannica*. Retrieved 26 Nov 2008, from "Encyclopædia Britannica Online"
* Ānandajoti Bhikkhu (2007). ''A Comparative Edition of the Dhammapada''. U. of Peradeniya.  Retrieved 25 Nov 2008 from "Ancient Buddhist Texts" 
* J.K. Nariman (1923), Literary History of Sanskrit Buddhism, Bombay: Indian Book Depot; pp.&nbsp;11–18 
* Williams, Paul (1989/2007). *Mahāyāna Buddhism: The Doctrinal Foundations*. London: Routledge. .

বিষয়শ্রেণী:বৌদ্ধ ধর্মগ্রন্থ
অ্যান্ডি হুইটল

**অ্যান্ড্রু রিচার্ড অ্যান্ডি হুইটল** (; জন্ম: ১৯ মার্চ, ১৯৭৩) রোডেশিয়ার আমটালি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। ১৯৯৬ থেকে ২০০০ মেয়াদে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ডানহাতে অফ ব্রেক বোলিংয়ের পাশাপাশি ডানহাতে ব্যাটিং করতেন **অ্যান্ডি হুইটল**। ঘরোয়া ক্রিকেটে মাতাবেলেল্যান্ড ও মনিকাল্যান্ডের প্রতিনিধিত্ব করেছেন।

## খেলোয়াড়ী জীবন
ফ্যালকন কলেজে অধ্যয়ন শেষে কেমব্রিজের ট্রিনিটি কলেজ থেকে প্রকৌশল বিষয়ে স্নাতক ডিগ্রী অর্জন করেন হুইটল। এ সময় তিনি বিশ্ববিদ্যালয় দলের পক্ষে খেলায় অংশ নেন ও চারটি ব্লু পান। এরফলে ঘরোয়া ক্রিকেটে অংশগ্রহণের পূর্বেই জিম্বাবুয়ের ক্রিকেটের ইতিহাসে প্রথম খেলোয়াড় হিসেবে বিদেশে খেলার সুযোগ পান।

৩ সেপ্টেম্বর, ১৯৯৬ তারিখে শ্রীলঙ্কার বিপক্ষে একদিনের আন্তর্জাতিকে অভিষেক ঘটার পর একই দলের বিপক্ষে ১১ সেপ্টেম্বর, ১৯৯৬ তারিখে তার টেস্ট অভিষেক হয়।

## অবসর
খেলার জগৎ থেকে অবসর নেয়ার পর তিনি টনব্রিজ স্কুলের ফেরক্স হলে গৃহশিক্ষকের দায়িত্ব পালন করছেন। এছাড়াও তিনি গণিত বিষয়ে শিক্ষাদানের পাশাপাশি প্রথম একাদশ ক্রিকেট দলকে প্রশিক্ষণ দিচ্ছেন। জিম্বাবুয়ে দলের অন্যতম সদস্য গাই হুইটল সম্পর্কে তার কাকাতো ভাই।

## তথ্যসূত্র

## বহিঃসংযোগ
* 
* 

## আরও দেখুন
* ডোনাল্ড তিরিপানো
* জিম্বাবুয়ে জাতীয় ক্রিকেট দল
* ১৯৯৮ কমনওয়েলথ গেমসে ক্রিকেট
* ব্রিটিশ ইউনিভার্সিটিজ ক্রিকেট দল

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:কমনওয়েলথ গেমসে জিম্বাবুয়ের প্রতিযোগী
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের শ্বেতাঙ্গ ব্যক্তি
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ফ্যালকন কলেজের প্রাক্তন শিক্ষার্থী
বিষয়শ্রেণী:ব্রিটিশ ইউনিভার্সিটিজের ক্রিকেটার
বিষয়শ্রেণী:মনিকাল্যান্ডের ক্রিকেটার
বিষয়শ্রেণী:মাতাবেলেল্যান্ডের ক্রিকেটার
বিষয়শ্রেণী:মুতারি থেকে আগত ক্রিকেটার
বিষয়শ্রেণী:শ্বেতাঙ্গ রোডেশীয়
বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
আনোয়ারুর রহমান খান

অধ্যাপক ড. **আনোয়ারুর রহমান খান** যিনি **এ আর খান** নামেই বেশি পরিচিত (জন্ম: ১৯৩২ - মৃত্যু: ২৫ মে, ২০১৫) বাংলাদেশের অন্যতম পথিকৃৎ ও বিশিষ্ট জ্যোতির্বিজ্ঞানী। তিনি দীর্ঘদিন ধরে বিশ্ববিদ্যালয়ে শিক্ষকতা এবং দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে কাজ করেছেন। 

## জন্ম ও শিক্ষাজীবন
এ আর খানের জন্ম ১৯৩২ সালে ঢাকার বিক্রমপুরে। ১৯৫৫ সালে ঢাকা বিশ্ববিদ্যালয় থেকে পদার্থবিজ্ঞান বিভাগে তিনি স্নাতকোত্তর সম্পন্ন করেন।

## কর্মজীবন
এ আর খান ঢাকা বিশ্ববিদ্যালয়ে তাঁর কর্মজীবন শুরু করেন। ১৯৬০ সালে কলম্বো পরিকল্পনার ফেলো হিসেবে যুক্তরাজ্যের ন্যাশনাল ফিজ়িক্যাল ল্যাবরেটরি ও কেমব্রিজ বিশ্ববিদ্যালয়ের ক্যাভেন্ডিশ গবেষণাগারে গবেষক হিসেবে কাজ করেন। পরে ১৯৬২ সালে লন্ডনের ইম্পেরিয়াল কলেজে যোগদান করেন এবং সেখান থেকে পিএইচডি সম্পন্ন করে দেশে ফিরে আসেন। এরপর প্রথমে পদার্থবিজ্ঞান বিভাগ ও পরে ফলিত পদার্থবিজ্ঞান বিভাগে (অধুনা বৈদ্যুতিক ও বৈদ্যুতিন প্রকৌশল বিভাগ) অধ্যাপনা করেন। এ আর খান দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে ১৯৭৬ সালের ৬ সেপ্টেম্বর ঢাকা বিশ্ববিদ্যালয়ে নিজের বাসভবনের গ্যারেজে প্রতিষ্ঠা করেন অনুসন্ধিৎসু চক্র বিজ্ঞান সংগঠন। পাশাপাশি তিনি গড়ে তোলেন বাংলাদেশ অ্যাস্ট্রোনমিক্যাল সোসাইটি। ১৯৯৫ ও ২০১১ সালে বাংলাদেশের হিরণ পয়েন্ট ও পঞ্চগড় থেকে পূর্ণগ্রাস সূর্যগ্রহণ পর্যবেক্ষণ দলের নেতৃত্ব দেন। গ্রামীণ বিজ্ঞান শিক্ষকদের মানোন্নয়নের জন্য বাংলাদেশ বিজ্ঞান জনপ্রিয়করণ সমিতি ও বাংলাদেশ ফ্রিডম ফাউন্ডেশনের যৌথ আয়োজন সত্যেন বসু বিজ্ঞান শিক্ষক ক্যাম্পের সূচনা করেন। ১৯৭৬ সাল থেকে তিনি বিভিন্ন দৈনিকের জন্য রাতের আকাশ-চিত্র তৈরি করে দিতেন। ১৯৮৫ সালে বাংলাদেশে হ্যালির ধূমকেতু পর্যবেক্ষণের জন্য গঠিত জাতীয় কমিটির আহ্বায়ক ছিলেন তিনি। ইউনেস্কো ২০০৯ সালকে আন্তর্জাতিক জ্যোতির্বিজ্ঞান বছর হিসেবে পালন করে, পারিতে (Paris) জ্যোতির্বিজ্ঞান বর্ষের উদযাপনের উদবোধনী অনুষ্ঠানে তিনি বাংলাদেশের প্রতিনিধিত্ব করেন।  ১৯৯২ সালে ঢাকা বিশ্ববিদ্যালয়ের ফলিত পদার্থবিজ্ঞান বিভাগ থেকে অবসর নেওয়ার পর থেকে বাংলাদেশের বিজ্ঞান ও জ্যোতির্বিদ্যা চর্চার প্রসারে নিরলস কাজ করেছেন। তিনি ছিলেন বিজ্ঞান ও সংস্কৃতি পরিষদের প্রেসিডিয়াম সদস্য, অনুসন্ধিৎসু চক্রের সভাপতি, বাংলাদেশ দাবা ফেডারেশন ও বাংলাদেশ ঘুড়ি ফেডারেশনের সভাপতি। সম্পাদনা করেছেন বিজ্ঞান সাময়িকী, পরিচালনা করেছেন ঢাকা বেতারে শিক্ষার্থীদের জন্য বিজ্ঞানবিষয়ক অনুষ্ঠান। পরিবেশ আন্দোলনেও সক্রিয় ছিলেন। দেশ-বিদেশের বিভিন্ন স্বীকৃত জর্নালে প্রকাশিত তাঁর লেখা গবেষণাপত্রের সংখ্যা ২০টিরও বেশি। 

## মৃত্যু
এ আর খান ২০১৫ সালের ২৫ মে বাংলাদেশ সময় ভোর পাঁচটার দিকে লন্ডনের সেন্ট মেরি হাসপাতালে মারা যান। মৃত্যুকালে এ আর খানের বয়স হয়েছিল ৮৪ বছর।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বুদ্ধবংশ

***বুদ্ধবংশ*** হল একটি বৌদ্ধ ধর্মগ্রন্থ তথা সন্তজীবনী। এই গ্রন্থে গৌতম বুদ্ধ ও চব্বিশ জন পূর্বতন বুদ্ধের  (যাঁরা গৌতম বুদ্ধের বুদ্ধত্ব অর্জনের ভবিষ্যদ্বাণী করেছিলেন) জীবনী বর্ণিত হয়েছে। এই গ্রন্থটি *[[সুত্ত পিটক|সুত্ত পিটকে]]*র পঞ্চম তথা শেষ বিভাগ *[[খুদ্দক নিকায়|খুদ্দক নিকায়ে]]*র চতুর্দশ গ্রন্থ। *সুত্ত পিটক* হল *[[ত্রিপিটক|ত্রপিটক]]* বা থেরবাদ বৌদ্ধধর্মের পালি আনুশাসনিক গ্রন্থাবলির তিনটি "পিটক" বা বিভাগের অন্যতম।

অধিকাংশ বিশেষজ্ঞের মতে, *[[অপদান]]* ও *[[চরিয়াপিটক|চরিয়াপিটকে]]*র মতো *বুদ্ধবংশ* খ্রিস্টপূর্ব দ্বিতীয় ও প্রথম শতাব্দীতে রচিত হয়। সেই কারণে এটি পালি আনুশাসনিক ধর্মগ্রন্থাবলির মধ্যে পরে যুক্ত হয়েছিল।
থাম্ব|বুদ্ধবংশ গ্রন্থের প্রচ্ছদ

## বিষয়বস্তু
প্রথম অধ্যায়ে রয়েছে কীভাবে গৌতম বুদ্ধ তার অভিজ্ঞান বা অতিপ্রাকৃত জ্ঞান বর্ণনা করার জন্য আকাশে একটি রত্নময় পথ সৃষ্টি করলেন। তা দেখে সারিপুত্ত বুদ্ধকে জিজ্ঞাসা করলেন:
: "হে মহানায়ক! হে নরশ্রেষ্ঠ! আপনার কি ইচ্ছা? হে প্রাজ্ঞ! কখন আপনি আপনার পরম বোধি জাগ্রত করেছিলেন?... হে প্রাজ্ঞ! হে বিশ্বনায়ক! আপনার দশ পরিপূর্ণতা কিরূপ? উচ্চতর পরিপূর্ণতা কীভাবে অর্জন করা যায়? কীভাবে সর্বোচ পরিপূর্ণতা অর্জন করা যায়?" তার উত্তরে বুদ্ধ বুদ্ধবংশের পরবর্তী অংশ বর্ণনা করলেন।

দ্বিতীয় অধ্যায়ে গৌতম বুদ্ধ বলছেন, কীভাবে অনেক আগের এক জন্মে সুমেধ বুদ্ধ নামে তিনি তৎকালীন দীপঙ্কর বুদ্ধের এক ভবিষ্যদ্বাণী শুনেছিলেন যে, "পরবর্তী যুগে শাক্যমুনি নামে তিনি এক বুদ্ধ হবেন।" এবং তাকে দশ পরিপূর্ণতা অনুশীলন করতে হবে।

তৃতীয় থেকে ২৬তম অধ্যায়ে চব্বিশজন জন্য ঐতিহাসিক বুদ্ধের কাহিনি রয়েছে। এঁরা গৌতম বুদ্ধের আগে জন্মগ্রহণ করেছিলেন এবং পূর্বজন্মে গৌতম বুদ্ধ বোধি অর্জনের জন্য কি কি করেছিলেন তাও এই অধ্যায়গুলিতে পাওয়া যায়।

২৭তম অধ্যায়ে গৌতম বুদ্ধের জীবনী বর্ণিত হয়েছে।

২৮তম অধ্যায়ে দীপঙ্করের পূর্ববর্তী তিন বুদ্ধ এবং ভবিষ্যৎ বুদ্ধ মৈত্রেয়ের কথা আছে।

২৯তম অধ্যায়ে বুদ্ধের মৃত্যুর পর তার দেহাবশেষ বণ্টনের কথা রয়েছে।
## অনুবাদ
* 
* 
* 
* 
* 
## আরও দেখুন
* চরিয়াপিটক
* বজ্রছেদিকা প্রজ্ঞাপারমিতা সূত্র
* জাতক
* পারমিতা

## পাদটীকা

## তথ্যসূত্র

* 
* 

## বহিঃসংযোগ
The chronicle of twenty-four Buddhas, by Mingun Sayadaw, edited and translated by Professor U Ko Lay and U Tin Lwin, Yangon, Myanmar. Includes only chapters 1, 22, 23, and 24.

বিষয়শ্রেণী:খুদ্দকনিকায়
বিষয়শ্রেণী:ত্রিপিটক
বিষয়শ্রেণী:সুত্তপিটক
বক্স গাছের মথ

বক্স গাছের মথ (*Cydalima perspectalis*) () হল ক্রামবিদা গোত্রের একটি মথ প্রজাতি। এটি পূর্ব এশিয়ার (জাপান, চীন, তাইওয়ান, কোরিয়া, রাশিয়ার দূর প্রাচ্য, এবং ভারত) একটি স্থানীয় প্রজাতি।  এটি ইউরোপের একটি ইনট্রোডিউসড বা প্রবর্তিত প্রজাতি যা ২০০৬ সালে জার্মানিতে, এবং পরবর্তীতে ২০০৭ সালে সুইজারল্যান্ড ও নেদারল্যান্ডে, ২০০৯ সালে ফ্রান্স, গ্রেট ব্রিটেন, ও অস্ট্রিয়াতে প্রথমবারের মতো নথিভুক্ত করা হয়।  ২০০৯ সালে এই বক্স গাছের মথকে হাঙ্গেরি, রোমানিয়া, ও তুরস্ক থেকে প্রথমবারের মতো উল্লেখ করা হয়। স্লোভাকিয়া, বেলজিয়াম  আর ক্রোয়েশিয়াতেও একে পাওয়া গেছে বলে জানা যায়। ২০১৪ সালের অলিম্পিকের প্রস্তুতিকালে ২০১২ সালে *বক্সুস সেপমেরভিরেন্স* গাছের মাধ্যমে ইতালি থেকে এই মথটি সচিতে চলে আসে এবং এর পরের বছর থেকেই *বুক্সুস কলকিকা* গাছকে প্রচুর পরিমাণে পত্রশূন্য করতে থাকে।

## তথ্যসূত্র

বিষয়শ্রেণী:পতঙ্গ
বিষয়শ্রেণী:ক্ষতিকারক পোকা
বিষয়শ্রেণী:কীটতত্ত্ব
বিষয়শ্রেণী:ইউরোপের মথ
বিষয়শ্রেণী:এশিয়ার মথ
বাকেরগঞ্জ পৌরসভা

**বাকেরগঞ্জ পৌরসভা** বাংলাদেশের বরিশাল জেলার বাকেরগঞ্জ উপজেলার স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়।  এটি একটি ক শ্রেণীর পৌরসভা এবং বরিশাল-৬ আসনের অন্তর্গত নির্বাচনী এলাকা। 

## ইতিহাস
১৯৯০ সালে বাকেরগঞ্জ পৌরসভা প্রতিষ্ঠিত হয়।  এ পৌরসভায় ৫০ কিলোমিটার সড়কের মধ্যে ৪০ কিলোমিটার সড়ক পাকা এবং ১০ কিলোমিটার সড়ক কাঁচা।

## প্রশাসনিক অবকাঠামো
বাকেরগঞ্জ পৌরসভার আয়তন ৬.২৫ বর্গ কিলোমিটার। এর উত্তরে বাকেরগঞ্জ উপজেলার অন্তর্গত রঙ্গশ্রী ইউনিয়ন, পূর্বে কলসকাঠী, দক্ষিণে ভরপাশা এবং পশ্চিমে রঙ্গশ্রী ও গারুড়িয়া ইউনিয়ন অবস্থিত। ৯ টি ওয়ার্ড নিয়ে এ পৌরসভাটি গঠিত।  এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ।

## জনসংখ্যার উপাত্ত
২০১১ সালের আদমশুমারি অনুযায়ী বাকেরগঞ্জ পৌরসভার মোট জনসংখ্যা ১৫,৪১৮ জন। এর মধ্যে পুরুষ ৭,৬৪৪ জন এবং মহিলা ৭,৭৭৪ জন। মোট পরিবার ৩,৩৯৫টি।

## শিক্ষা
২০১১ সালের আদমশুমারি অনুযায়ী বাকেরগঞ্জ পৌরসভার সাক্ষরতার হার ৭৬.৭%।

## চেয়ারম্যান ও মেয়রগণের তালিকা
*মাহবুব আলম
*নাসরীন জাহান রত্না
*মো: লোকমান হোসেন ডাকুয়া

## উল্লে­খযোগ্য স্থান ও স্থাপনা
*বাকেরগঞ্জ সর্বজনীন শ্রী শ্রী দূর্গা মন্দির, বাকেরগঞ্জ বন্দর।
*কলসকাঠী জমিদার বাড়ি
*পাদ্রিশিবপুর গির্জা
*চরামদ্দী মুঙ্গাখাঁন জামে মসজিদ

## তথ্যসূত্র

## বহিঃসংযোগ

বিষয়শ্রেণী:বরিশাল জেলার পৌরসভা
বিষয়শ্রেণী:বাকেরগঞ্জ উপজেলা